Αουγκούστα

Η Αουγκούστα (Σικελικά : Austa, Λατινικά : Megara Hyblaea, Μεσαιωνικά : Agosta) είναι πόλη και κοινότητα στην Ιταλική Επαρχία των Συρακουσών στις ανατολικές ακτές της Περιφέρειας της Σικελίας.http://www.dipionline.it/dizionario/ricerca?lemma=Augusta Η πόλη είναι ένα από τα μεγαλύτερα λιμάνια της Σικελίας χάρη στα διυλιστήρια πετρελαίου στην περιοχή της. Η Αουγκούστα έχει θέα στο Ιόνιο Πέλαγος, η παλιά πόλη είναι σήμερα ένα νησί που δημιουργήθηκε τον 16ο αιώνα όταν έσκαψαν έναν Ισθμό στη χερσόνησο και το ένωσαν με δύο γέφυρες. Ο Φρειδερίκος Β΄ της Σουαβίας οικοδόμησε την πρώτη γέφυρα, η δεύτερη έγινε όταν ιδρύθηκε η πόλη, η Αουγκούστα έχει δύο λιμάνια. 

Ιστορία

Τα Μέγαρα Υβλαία

Η Αουγκούστα ιδρύθηκε πριν από 27 αιώνες με το όνομα Μέγαρα Υβλαία, ήταν μία από τις αρχαιότερες Ελληνικές αποικίες στη Σικελία και τη Μεγάλη Ελλάδα. Οι Συρακούσες και ο κυβερνήτης τους Γέλων ο Συρακούσιος κατέστρεψαν την πόλη (483 π.χ.) 254 χρόνια μετά την ίδρυση της όπως περιγράφει ο Θουκυδίδης.Θουκυδίδης, Θουκυδίδου Ιστορίαι, Βιβλίο ΣΤ΄, Παράγραφος 4 Η περιοχή μαζί με τις Συρακούσες αλώθηκε από τη Ρωμαϊκή Δημοκρατία όταν ξέσπασε ο Β΄ Καρχηδονιακός Πόλεμος. Τα Μέγαρα Υβλαία παραμένουν ακόμα και σήμερα σημαντικός αρχαιολογικός χώρος και απόδειξη της έντονης δραστηριότητας εποικισμού των Ελλήνων στην Αρχαϊκή εποχή.

Ίδρυση της Αουγκούστα

Ο αυτοκράτορας Φρειδερίκος Β΄ Χοενστάουφεν οικοδόμησε τη σύγχρονη πόλη της Αουγκούστα (1232) με τα ερείπια ενός προαστίου από την αρχαία πόλη. Την εξουσία ανέλαβε στη συνέχεια ο Οίκος των Καπετιδών-Ανζού, όταν ξέσπασε ο Σικελικός Εσπερινός (1282) μετέβη στον Οίκο της Βαρκελώνης που κυβερνούσε το Βασίλειο της Αραγωνίας. Την πόλη πήρε δώρο ο Ραϊμόνδος Β' Μονκάδα (1362), επέστρεψε αργότερα σε Ισπανική κατοχή (1560) και οχυρώθηκε σημαντικά για να αποκρούσει τις επιθέσεις από την Οθωμανική αυτοκρατορία. Στο λιμάνι της Αουγκούστα πραγματοποιήθηκε μεγάλη ναυμαχία ανάμεσα στον Ισπανικό και τον Γαλλικό στόλο, η πόλη πλήγηκε σημαντικά από ισχυρό σεισμό και τσουνάμι (1693).

Σύγχρονα χρόνια

Όταν ξέσπασε ο Β΄ Παγκόσμιος Πόλεμος τα αισθήματα στην Αουγκούστα και σε ολόκληρη τη Σικελία απέναντι στο Φασιστικό καθεστώς ήταν σε έντονο βαθμό αρνητικά.Περιοδικό "The Christian Century", Τόμος 60, σ. 835 Οι φασιστικές τακτικές δημιούργησαν έντονο μίσος σε ολόκληρη τη Σικελία απέναντι στον Μπενίτο Μουσολίνι και τη διακυβέρνηση του.Sicily: An Informal History By Peter Smmartino, William Roberts σ. 111 Όταν έφτασαν στη Σικελία οι Βρετανικές και οι Αμερικάνικες δυνάμεις οι κάτοικοι τους υποδέχτηκαν σαν ελευθερωτές "από τον μισητό φασισμό και τους στρατιώτες που τον υπηρετούσαν".Bitter Victory: The Battle for Sicily, 1943 by Carlo D'Este, σ. 433Italy; an historical survey by Jack F. Bernard, published by David and Charles, 1971; σ. 476 Σε όλη τη Σικελία οι Σύμμαχοι έγιναν δεκτοί με ενθουσιασμό σαν ελευθερωτές.Christopher Duggan, Fascist Voices: An Intimate History of Mussolini's Italy, Oxford University Press Στην Εισβολή των Συμμάχων στη Σικελία γνωστή σαν "Επιχείρηση Χάσκυ" οι Βρετανικές και Αμερικάνικες δυνάμεις με αρχηγό τον στρατηγό Μπέρναρντ Μοντγκόμερυ είχαν στόχο την κατάληψη της Αουγκούστα από τις πρώτες μέρες της επιχείρησης. Ο "Έκτος Βρετανικός Στρατός" με τον Μοντγκόμερυ κατέλαβε την Αουγκούστα (13 Ιουλίου 1943), αμέσως μετά οι Συμμαχικές δυνάμεις βάδισαν προς την Κατάνια.Bitter Victory: The Battle for Sicily, July-August 1943 by Carlo D'este, σσ. 310, 312, 325

Παραπομπές


Πηγές

Θουκυδίδης, Θουκυδίδου Ιστορίαι, Βιβλίο ΣΤ΄, Παράγραφος 4
Bitter Victory: The Battle for Sicily, 1943 by Carlo D'Este.
Christopher Duggan, Fascist Voices: An Intimate History of Mussolini's Italy, Oxford University Press
Peter Smmartino, William Roberts, "Sicily: An Informal History"

Εξωτερικοί σύνδεσμοι
Αουγκούστα
Τα τσουνάμια στην Ιταλία 

Κατηγορία:Πόλεις της Σικελίας
Κατηγορία:Δήμοι της Επαρχίας των Συρακουσών